ຕອນບ່າຍຂອງວັນທີ 23 ກໍລະກົດ 2021 ນີ້,ອົງການປົກຄອງເມືອງຈຳປາສັກ ໄດ້ນຳພາ ທ້າວສົມຄິດ ສິມພະວົງ ອາຍຸ 17ປີ ອາຊີບ ນັກຮຽນ, ປະຈຸບັນຢູ່ບ້ານຂອນແກ່ນເມືອງຈຳປາສັກ ແຂວງຈຳປາສັກ ຂະມາຈະມາ ຄາລະວະ ຕໍ່ໜ້າຜາສາດຫີນວັດພູຈຳປາສັກມໍລະດົກໂລກແຫ່ງທີ2ຂອງ ສປປ ລາວທ້າວ ສົມຄິດ ສິມພະວົງ ຂໍຂະມາຕໍ່ໜ້າຜາສາດຫີນວັດພູຈຳປາສັກ ພາຍຫລັງກະທໍາຜິດຕໍ່ສະຖານທີ່ແຫ່ງນີ້ ຕອນບ່າຍຂອງວັນທີ 23 ກໍລະກົດ 2021 ນີ້,ອົງການປົກຄອງເມືອງຈຳປາສັກ ໄດ້ນຳພາ ທ້າວສົມຄິດ ສິມພະວົງ ອາຍຸ 17ປີ ອາຊີບ ນັກຮຽນ, ປະຈຸບັນຢູ່ບ້ານຂອນແກ່ນເມືອງຈຳປາສັກ ແຂວງຈຳປາສັກ ມາ ຄາລະວະ ຕໍ່ໜ້າຜາສາດຫີນວັດພູຈຳປາສັກມໍລະດົກໂລກແຫ່ງທີ2ຂອງ ສປປ ລາວ ພາຍຫຼັງຜູ້ກ່ຽວໄດ້ກະທຳຜິດ, ຕໍ່ກົດໜາຍ ແລະ ຮີດຄອງປະເພນີ ທີ່ໄດ້ສ້າງຄວາມເຊື່ອມເສຍທາງດ້ານວັດທະນະທຳຮີດຄອງປະເພນີຂອງລາວ ແລະ ຜິດຕໍ່ກົດລະບຽບຂອງມໍລະດົກ, ໂດຍຜູ້ກຽ່ວໄດ້ໄປລັກຖ່າຍຮູບພາບທີ່ໂປ້ເປືອຍອະນາຈານ ບໍ່ເໝາະສົມໃນສະຖານທີ່ມໍລະດົກໂລກວັດພູຈຳປາສັກ ໃນຄັ້ງວັນທີ 28 .5.2021 ທີ່ຜ່ານມາ ແລ້ວນຳໄປໂຄສະນາຜ່ານສື່ອອນລາຍການກະທຳຂອງຜູ້ກຽວອົງການປົກຄອງເມືອງຈຳປາສັກ ຈິ່ງໄດ້ນຳເອົາຜູ້ກຽ່ວມາສຶກສາອົບຮົມ ເພື່ອໃຫ້ຜູ້ກ່ຽວມີຈີດສຳນືກ ຮູ້ຜິດຮູ້ຖືກ ຮູ້ອັນໃດເໜາະສົມ ບໍ່ເໜາະສົມ ຄິດກ່ອນຈິງເຮັດ ພາຍຫຼັງຜູ້ກ່ຽວໄດ້ຮັບສືກສາອົບຮົບອົງການປົກຄອງເມືອງຈຳປາສັກ ຈຶ່ງໄດ້ນຳເອົາ ທ້າວ ສົມຄິດ ສິມພະວົງ ມາຂໍຂະມາ ຄາລະວະ ຕໍ່ໜ້າຜາສາດຫີນວັດພູຈຳປາສັກ ມໍລະດົກໂລກແຫ່ງທີ2 ຂອງລາວໂດຍມີ ທ່ານ ພອນພິລົມ ພິຈິດ ກຳມະການພັກເມືອງຫົວໜ້າຫ້ອງການ ຖະແຫຼງຂ່າວ-ວັດທະນະທຳ ແລະ ທ່ອງທ່ຽວເມືອງຈຳປາສັກ, ທ່ານ ອຳພົນ ແສງພະຈັນ ຫົວໜ້າຫ້ອງການມໍລະດົກໂລກວັດພູຈໍປາສັກ, ພ້ອມດ້ວຍນາຍບ້ານ ພໍ່-ແມ່ ແລະຍາດພີ່ນອ້ງຂອງຜູ້ກ່ຽວເຂົ້າຮ່ວມ ຂ່າວ ໄຊຍະສິດ ສີຫາວົງ ຖວທ ເມືອງຈຳປາສັກ